**SELETUSKIRI KOHTLA-JÄRVE LINNAVOLIKOGU MÄÄRUSE EELNÕU „KOHTLA-JÄRVE LINNA 2026. AASTA EELARVE VASTUVÕTMINE“ JUURDE**

# SISSEJUHATUS

Määrus kehtestatakse kohaliku omavalitsuse korralduse seaduse § 22 lõike 1 punktide 1 ja 8, § 38 ning kohaliku omavalitsuse üksuse finantsjuhtimise seaduse (edaspidi *KOFS*) § 23 lõike 2 alusel.

Eelnõu algataja on Kohtla-Järve Linnavalitsus ja menetleja on finantsteenistuse juht Aivar Kamal ([aivar.kamal@kjlv.ee](mailto:aivar.kamal@kjlv.ee), 5884 5525). Eelnõu on ette valmistanud finantsteenistus.

Vastavalt Kohtla-Järve Linnavolikogu 26. septembri 2018. a määruse nr 24 „Kohtla-Järve Linnavolikogu töökord“ § 10 lõike 15 punktile 1 peab eelnõu läbima kaks lugemist.

Kohtla-Järve Linnavolikogu 29. veebruari 2016. a määruse nr 97 „Kohtla-Järve Linnavalitsuse töökord“ § 4 lõike 21 kohaselt on eelnõu menetlejal kõik eelnõu algataja õigused ja kohustused vastavalt Kohtla-Järve Linnavolikogu töökorrale. Kohtla-Järve Linnavolikogu 26. septembri 2018. a määruse nr 24 „Kohtla-Järve Linnavolikogu töökord“ § 6 lõike 7 kohaselt peab antud eelnõu olema menetletud kõikides Kohtla-Järve Linnavolikogu alatistes komisjonides.

**SISUKORD**

[**1. SISSEJUHATUS 1**](#_Toc214191784)

[**2. EELNÕU EESMÄRK JA SISU 1**](#_Toc214191785)

[**2.1. PÕHITEGEVUSE TULUD 3**](#_Toc214191786)

[**2.2. PÕHITEGEVUSE KULUD 10**](#_Toc214191787)

[**2.3. INVESTEERIMISTEGEVUS 15**](#_Toc214191788)

[**2.4. FINANTSEERIMISTEGEVUS 18**](#_Toc214191789)

[**2.5. LIKVIIDSETE VARADE MUUTUS 18**](#_Toc214191790)

[**2.6. NETOVÕLAKOORMUS 19**](#_Toc214191791)

[**3. MÄÄRUSE RAKENDAMISEGA SEOTUD MAJANDUSLIKUD KULUD 20**](#_Toc214191792)

[**4. MÄÄRUSE MÕJU 20**](#_Toc214191793)

[**5. EELNÕU TERMINOLOOGIA 20**](#_Toc214191794)

[**6. RAKENDUSAKTID 20**](#_Toc214191795)

[**7. MÄÄRUSE JÕUSTUMINE 20**](#_Toc214191796)

# EELNÕU EESMÄRK JA SISU

Kohtla-Järve linna 2026. a eelarve eelnõu koostamisel on võetud aluseks kehtivad õigusaktid, sh KOFS, 2026. aasta riigieelarve seaduse eelnõu[[1]](#footnote-1), Kohtla-Järve Linnavolikogu 30. septembri 2015. a määrus nr 76 „Kohtla-Järve linna arengukava aastateks 2016-2034 kinnitamine“, Kohtla-Järve Linnavolikogu 26. septembri 2024. a määrus nr 74 „Kohtla-Järve linna eelarvestrateegia aastateks 2025–2029“ (edaspidi *eelarvestrateegia*) ning Rahandusministeeriumi 2025. a suvine majandusprognoos[[2]](#footnote-2).

Kohaliku omavalitsuse üksuste eelarved on iseseisvad. Riigieelarvest edasiantavate maksutulude ning tasandus- ja toetusfondi eesmärk on tagada kohaliku omavalitsuse üksustele piisavad vahendid kohaliku elu küsimuste üle iseseisvalt seaduste alusel otsustamiseks.

Kohtla-Järve linna 2026. a eelarve on koostatud tekkepõhise metoodika alusel. Tekkepõhises eelarves kajastatakse tehinguid vastavalt nende toimumisele, sõltumata sellest, millal nende eest raha laekub või välja makstakse. Kui eelarveaastaks kavandatud sissetulekud või väljaminekud erinevad oluliselt eelarveaasta füüsilistest laekumistest või väljamaksetest, kajastatakse eelarves eraldi vastavate nõuete ja kohustiste muutused. Selliselt tagatakse likviidsete varade muutuse eelarveosa täpsem planeerimine.

KOFS-ist tulenevalt koosneb tekkepõhine eelarve põhitegevuse tulude, põhitegevuse kulude, investeerimistegevuse, finantseerimistegevuse ja likviidsete varade muutuse osadest.

Eelarve liigendus on järgmine:

* põhitegevuse tulud (maksutulud, tulud kaupade ja teenuste müügist, saadavad tegevustoetused, saadavad toetused jooksvateks kuludeks, muud tegevustulud);
* põhitegevuse kulud (antavad toetused jooksvateks kuludeks, personalikulud, majandamiskulud, muud tegevuskulud);
* investeerimistegevus (põhivara müük ja ost, põhivara soetamiseks saadav ning antav sihtfinantseerimine, finantstulud ja -kulud);
* finantseerimistegevus (kohustuste võtmine ja tasumine);
* likviidsete varade muutus (raha ja pangakontode saldo muutus).

2026. a eelarve eelnõu sissetulekute prognoos on kavandatud konservatiivsuse printsiibist lähtudes ja ei kata kõiki taotletud tegevusi. Kavandatud sissetulekute enamlaekumisel võib osutuda võimalikuks suunata lisavahendid prioriteetsetele tegevustele, koostades selleks lisaeelarve. Eelarveaasta jooksul sihtotstarbeliste vahendite saamisel viiakse vastavad muudatused sisse 2026. a jooksul lisaeelarvetega.

Kohtla-Järve linna 2026. aasta eelarve koostamisel on eesmärgiks hoida eelarvepoliitika protsess läbipaistev, kulutada maksumaksja raha säästlikult ja mõistlikult ning toetada linna tasakaalustatud arengut.

Prioriteediks investeerimistegevuses on projektidele välisfinantseerimise kaasamine ning mõõduka omafinantseerimise planeerimine.

Eelarve põhitegevuse tulude ja kulude vahe on põhitegevuse tulem. Mida suurem on põhitegevuse tulem, seda suurem on omavalitsuse investeerimisvõimekus. KOFS-i järgi on põhitegevuse tulemi lubatav väärtus aruandeperioodi lõpu seisuga null või positiivne. Kohtla-Järve linna prognoositav põhitegevuse tulem aastaks 2026 on 2 799 724 eurot.

Eelarve tulem on põhitegevuse tulem miinus investeerimistegevus. Eelarve on tasakaalus, kui eelarve tulem võrdub nulliga. Kui eelarve tulem on positiivne, siis eelarve on ülejäägis. Kui eelarve tulem on negatiivne, on eelarve puudujäägis. Eelarve puudujääk ei tähenda tingimata halba finantsolukorda, vaid võib viidata teadlikule investeerimisstrateegiale. Majanduslanguse perioodil on puudujääk sageli paratamatu, et toetada majanduskasvu ja stimuleerida tarbimist. Vähese põhitegevuse tulemi tingimustes tekib eelarve puudujääk, kuna investeerimistegevuse strateegia nõuab suuremat panustamist. Siiski ei saa loobuda investeerimisprojektidest, mis parandavad piirkonna elukvaliteeti ja loovad uusi võimalusi. Puudujääk viitab ka sellele, et eelmiste perioodide likviidsusjääke ja täitmata nõudeid suunatakse olemasolevasse eelarvesse, tagades ressursside maksimaalselt efektiivse kasutamise. Puudujääki võidakse mõõdukalt finantseerida ka laenu abil. Kohtla-Järve linna prognoositav eelarve tulem aastaks 2026 on –1 847 000 eurot. Kohtla-Järve linna 2026. aasta koondeelarve on esitatud tabelis 1.

Tabel 1. Kohtla-Järve linna 2026. aasta koondeelarve

|  |  |  |  |
| --- | --- | --- | --- |
|  | 2024. a eelarve täitmine | 2025. a täpsustatud eelarve | 2026. a eelarve projekt |
| **Põhitegevuse tulud** | **57 594 472** | **59 595 619** | **58 168 075** |
| Maksutulud | 29 447 855 | 31 359 364 | **33 590 552** |
| Tulud kaupade ja teenuste müügist | 3 501 176 | 3 602 027 | **3 354 918** |
| Saadavad toetused tegevuskuludeks | **24 017 366** | **23 887 228** | **20 622 605** |
| *sh tasandusfond* | *8 779 631* | *8 450 623* | 8 218 427 |
| *sh toetusfond* | *11 215 769* | *10 929 925* | 10 860 670 |
| *sh saadud muud tegevustoetused* | *0* | *920 583* | 0 |
| *sh saadud toetused tegevuskulude sihtfinantseerimiseks* | *4 021 966* | *3 586 097* | 1 543 508 |
| Muud tegevustulud | 628 075 | 747 000 | **600 000** |
| **Põhitegevuse kulud** | **53 443 451** | **57 864 907** | **55 368 351** |
| Antavad toetused tegevuskuludeks | 8 351 910 | 11 420 652 | 11 119 802 |
| Tegevuskulud | 45 091 541 | 46 444 255 | 44 248 549 |
| **Põhitegevuse tulem** | **4 151 021** | **1 730 712** | **2 799 724** |
| **Investeerimistegevus** | **-2 488 985** | **-5 686 203** | **-4 646 724** |
| Põhivara müük (+) | 36 730 | 30 000 | 30 000 |
| Põhivara soetus (-) | -1 378 437 | -9 165 886 | -7 385 548 |
| Põhivara soetamiseks saadav sihtfinantseerimine (+) | 240 762 | 4 621 476 | 3 796 824 |
| Põhivara soetamiseks antav sihtfinantseerimine (-) | -18 986 | -230 853 | 0 |
| Finantstulud (+) | 43 745 | 10 000 | 12 000 |
| Finantskulud (-) | -1 412 799 | -950 940 | -1 100 000 |
| **Eelarve tulem: ülejääk (+), puudujääk (-)** | **1 662 036** | **-3 955 491** | **-1 847 000** |
| **Finantseerimistegevus** | **-2 285 505** | **1 376 174** | **-52 093** |
| Kohustiste võtmine (+) | 0 | 11 620 000 | 7 600 000 |
| Kohustiste tagastamine (-) | -2 285 505 | -10 243 826 | -7 652 093 |
| **Likviidsete varade muutus ( + suurenemine, - vähenemine)** | **376 646** | **-2 579 317** | **-1 899 093** |

## PÕHITEGEVUSE TULUD

Kohtla-Järve linna 2026. a eelarve esimese lugemisega on sissetulekud põhitegevusest kavandatud summas 58 168 075 eurot, sh maksutulude laekumise arvelt 33 590 552 eurot, Vabariigi Valitsuse tasandus- ja toetusfondi arvelt 19 079 097 eurot, saadavate sihtfinantseerimise toetuste arvelt 1 543 508 eurot, kaupade ja teenuste müügist laekuvate tulude arvelt 3 354 918 eurot ning muudelt tuludelt 600 000 eurot. Suurenemine võrreldes eelarvestrateegias kavandatuga on 875 559 eurot. Kohtla-Järve linna 2026. aasta tulude eelarve on esitatud tabelis 2.

Tabel 2. 2026. aasta tulude eelarve

|  |  |  |  |  |
| --- | --- | --- | --- | --- |
|  |  | Tulude eelarve täitmine 2024. a | Tulude eelarve 2025. a | Tulude eelarve projekt 2026. a |
|  |
| Kood | **Põhitegevuse tulud kokku** | **57 594 472** | **59 595 619** | **58 168 075** |
| **30** | **Maksutulud** | **29 447 855** | **31 359 364** | **33 590 552** |
| 3000 | Füüsilise isiku tulumaks (2024. a – 11,89%; 2025. a – 11,29%; 2026. a – 10,64% brutotulult) | 27 001 849 | 25 630 289 | 24 673 575 |
| 3000 | Tulumaks pensionitulult (2024. a – 2,5%; 2025. a – 5,5%; 2026. a – 8,5% pensionitulult) | 2 295 597 | 5 526 949 | 8 604 977 |
| 3030 | Maamaks | 138 346 | 190 126 | 300 000 |
| 3044 | Reklaamimaks | 12 063 | 12 000 | 12 000 |
| **32** | **Tulud kaupade ja teenuste müügist** | **3 501 176** | **3 602 027** | **3 354 918** |
| 320 | Riigilõiv | 8 278 | 8 500 | 8 500 |
| 320180 | Riigilõiv ehituslubade eest | 4870 | 4 000 | 4 000 |
| 320320 | Riigilõiv kasutusloa väljastamise eest | 540 | 1 500 | 1 500 |
| 320999 | Muud riigilõivud | 2868 | 3 000 | 3 000 |
| 322 | Tulud kaupade ja teenuste müügist | 3 350 452 | 3 452 713 | 3 198 975 |
| 3220 | Haridusasutuste majandustegevusest | 1 065 605 | 1 134 512 | 1 047 795 |
| 3220 | Haridusasutuste majandustegevusest (kohatasu) | 1 514 627 | 1 460 000 | 1 300 000 |
| 3220 | Haridusasutuste majandustegevusest (kunstide kooli õppemaks) | 98 067 | 113 765 | 122 000 |
| 3220 | Haridusasutuste majandustegevusest (Ida-Viru Keskhaiglas õpetamise korraldamiseks) | 5 834 | 0 | 0 |
| 3221 | Kultuuriasutuste majandustegevusest | 105 800 | 110 100 | 98 300 |
| 3222 | Spordi- ja puhkeasutuste majandustegevusest | 429 491 | 501 800 | 500 000 |
| 3224 | Sotsiaalministeerium (projekt "Isikukeskse erihoolekande teenusmudeli rakendamine kohalikus omavalitsuses") | 17 814 | 0 | 0 |
| 3224 | Sotsiaalasutuste majandustegevusest | 64 692 | 61 536 | 59 880 |
| 3224 | Sotsiaalasutuste majandustegevusest (Sotsiaalkindlustusameti teenused erivajadustega inimestele) | 48 522 | 71 000 | 71 000 |
| 323 | Kaupade ja teenuste müük | 142 446 | 140 814 | 147 443 |
| 3232 | Laekumised muudelt majandusaladelt | 1 531 | 0 | 0 |
| 3233 | Üüri- ja renditulud varadelt | 78 075 | 75 364 | 81 993 |
| 3233 | Üüri- ja renditulud varadelt (sotsiaalmaja) | 62 500 | 65 450 | 65 450 |
| 3233 | Muude kaupade ja teenuste müük | 340 | 0 | 0 |
| **35** | **Saadud toetused** | **24 017 366** | **23 887 228** | **20 622 605** |
| **352** | **Saadavad tegevustoetused** | **20 013 200** | **19 381 548** | **19 079 097** |
| 3520 | Vabariigi Valitsus, sh | 19 995 400 | 19 380 548 | 19 079 097 |
| 352000 | Tasandusfond | 8 779 631 | 8 450 623 | 8 218 427 |
| 352001 | Toetusfond | 11 215 769 | 10 929 925 | 10 860 670 |
|  | *Hariduskulud (töötasu, õppevahendid, koolitus)* | *6 918 149* | *6 597 507* | *6 586 168* |
|  | *Koolilõuna toetus* | *385 350* | *373 450* | *373 450* |
|  | *Tõhustatud ja eritoega laste õppe tegevuskulu toetus* | *504 777* | *623 532* | *616 992* |
|  | *Kultuuriranits* | *22 100* | *21 816* | *21 440* |
|  | *Koolieelsete lasteasutuste toetus* | *936 725* | *929 845* | *929 845* |
|  | *Huvitegevuse toetus* | *214 544* | *193 841* | *193 841* |
|  | *Toimetulekutoetus* | *1 639 732* | *1 546 438* | *1 495 438* |
|  | *Suure hooldus- ja abivajadusega lapsele abi osutamise toetus* | *74 842* | *77 508* | *77 508* |
|  | *Vaimse tervise edendamise toetus* | *0* | *51 633* | *51 633* |
|  | *Rahvastikutoimingute kulude hüvitis* | *715* | *462* | *462* |
|  | *Kohalike teede hoiu toetus* | *518 835* | *513 893* | *513 893* |
| **352** | **Saadud muud tegevustoetused** | **17 800** | **1 000** | **0** |
|  | Haridus- ja Teadusministeerium (Lasteaia Kirju-Mirju projekti toetuseks) | 1 000 | 1 000 | 0 |
|  | Haridus- ja Teadusministeerium (2024. aasta täiendava eesti keele õppe toetus kohalikule omavalitsusele, erakooli ja -lasteaia pidajatele) | 16 800 | 0 | 0 |
| **35** | **Saadud toetused tegevuskulude sihtfinantseerimiseks** | **4 004 166** | **4 505 680** | **1 543 508** |
|  | Toetused mitteresidentidelt (haridus- ja kultuuriasutuste projektide toetusteks) | 19 387 | 9 811 | 0 |
|  | Toetused mitteresidentidelt (linnavalitsuse toetamine lõimumise, sealhulgas kohanemise teenuste pakkumisel) | 0 | 83 048 | 119 520 |
|  | Toetused mitteresidentidelt (projekt "Turvalisuse arenguprogramm") | 0 | 19 760 | 0 |
|  | Toetused mitteresidentidelt (projektitoetus "Noorte tugisüsteemi arendamiseks ja testimiseks") | 0 | 214 689 | 189 073 |
|  | Toetused mitteresidentidelt (projektitoetus Kesklinna põhikoolile) | 0 | 17 279 | 0 |
|  | Toetused mitteresidentidelt (projekt "Isikukeskse erihoolekande teenusmudeli rakendamine kohalikus omavalitsuses" ) | 101 198 | 161 961 | 99 543 |
| 350 | Valitsussektorisisesed toetused | 3 854 241 | 3 980 010 | 1 135 372 |
|  | Toetused riigilt ja riigiasutustelt | 3 761 318 | 3 889 797 | 1 123 372 |
|  | Vabariigi Valimiskomisjoni toetus valimiste korraldamiseks | 41 535 | 0 | 0 |
|  | Haridus- ja Teadusministeerium (projekt "Täiendava toetuse andmise tingimused ja kord munitsipaalkoolide pidajatele valmisoleku tagamiseks tasemetööde ja eksamite läbiviimiseks testide andmekogus") | 0 | 175 808 | 0 |
|  | Haridus- ja Teadusministeerium (projekt "Ühekordne toetus liikumisõpetuse ja loodusvaldkonna ainetele 2025. a") | 0 | 77 894 | 0 |
|  | Haridus- ja Teadusministeerium (projekt "Professionaalne eestikeelne õpetaja vene õppekeelega rühmas ja vene põhikoolis") | 541 880 | 0 | 0 |
|  | Haridus- ja Teadusministeerium (Ida-Virumaa haridustöötajatele täiendava tööjõukulu toetus) | 2 175 842 | 2 547 333 | 0 |
|  | Haridus- ja Teadusministeerium (lasteasutuste õpetajate ja juhtide täienduskoolituse korraldamiseks) | 8 163 | 0 | 0 |
|  | Haridus- ja Teadusministeerium (projektide toetuseks) | 42 224 | 47 705 | 0 |
|  | Haridus- ja Teadusministeerium (eesti keele metoodikakeskused ) | 24 336 | 30 000 | 0 |
|  | Haridus- ja Teadusministeerium (Eesti Keele Instituudilt täiendava eesti keele õppe toetus) | 0 | 56 400 | 0 |
|  | Haridus- ja Teadusministeerium (ühekordne toetus eestikeelseks õppeks vajaliku õppevara soetamiseks) | 144 760 | 41 900 | 0 |
|  | Haridus- ja Teadusministeerium (toetus hariduse korraldamiseks Viru Vanglas) | 178 949 | 0 | 0 |
|  | Kultuuriministeerium (kultuurikeskuse projekti toetus) | 756 | 2 737 | 0 |
|  | Kliimaministeerium (projektide toetuseks) | 9 367 | 1 500 | 0 |
|  | Kliimaministeerium (projekt "Kliimamuutuste mõjuga kohanemine") | 5 950 | 0 | 0 |
|  | Majandus- ja Kommunikatsiooniministeerium (transporditoetuseks) | 207 984 | 207 985 | 207 985 |
|  | Majandus- ja Kommunikatsiooniministeerium (projektitoetus "Noorte tugisüsteemi arendamiseks ja testimiseks) | 79 965 | 58 362 | 81 031 |
|  | Regionaal- ja Põllumajandusministeerium (koolipiimatoetusteks) | 24 834 | 16 012 | 0 |
|  | Regionaal- ja Põllumajandusministeerium (projekt "Kohtla-Järve linna tühjenevate korterelamute probleemistiku lahendamine") | 33 474 | 429 151 | 0 |
|  | Regionaal- ja Põllumajandusministeerium (projekt "Kohtla-Järve tühjenevate korterelamute lammutamine ja elanike ümberasustamine") | 0 | 110 000 | 791 695 |
|  | Regionaal- ja Põllumajandusministeerium (Ukraina sõjapõgenikele vältimatu abi andmise kulude hüvitamiseks) | 128 | 0 | 0 |
|  | Regionaal- ja Põllumajandusministeerium (maamaksu laekumise vähenemise kompensatsioon) | 39 000 | 0 | 0 |
|  | Rahandusministeerium (projekt "Sorteerimisjaamad Kohtla-Järve linna üldhariduskoolides") | 7 155 | 0 | 0 |
|  | Rahandusministeerium (projekt "Ainuloodne loodus") | 1 700 | 0 | 0 |
|  | Siseministeerium (Integratsiooni Sihtasutuse projekt) | 26 000 | 23 987 | 0 |
|  | Siseministeerium (projekt "Turvalisuse arenguprogramm") | 1 998 | 8 469 | 0 |
|  | Siseministeerium (projekt "Kodud tuleohutuks") | 10 648 | 24 700 | 0 |
|  | Siseministeerium (kriisivõimekuse suurendamiseks 2025. a) | 0 | 9 493 | 0 |
|  | Sotsiaalministeerium (projekt "Isikukeskse erihoolekande teenusmudeli rakendamine kohalikus omavalitsuses" ) | 43 370 | 0 | 42 661 |
|  | Sotsiaalministeerium (projektitoetus "Vaimse tervise teenus") | 21 000 | 0 | 0 |
|  | Sotsiaalministeerium (projekt "Imelised aastad") | 18 000 | 0 | 0 |
|  | Sotsiaalministeerium (projektitoetus "Kohtla-Järve psühholoog") | 70 000 | 0 | 0 |
|  | Sotsiaalministeerium (Lasteaia Rukkilill projekti toetamiseks) | 0 | 61 | 0 |
|  | Sotsiaalministeerium (ajutise kaitse saanud ukrainlaste üürihüvitis) | 0 | 18 000 | 0 |
|  | Sotsiaalministeerium (vanemlusprogrammi "Gordoni perekool" toetamiseks) | 2 300 | 2 300 | 0 |
|  | Toetused kohaliku omavalitsuse üksustelt | 9 887 | 12 000 | 12 000 |
|  | Toetused valitsussektorisse kuuluvatelt avalik-õiguslikelt juriidilistelt isikutelt (linnavalitsuse toetamine lõimumise, sealhulgas kohanemise teenuste pakkumisel) | 0 | 35 592 | 0 |
|  | Toetused valitsussektorisse kuuluvatelt avalik-õiguslikelt juriidilistelt isikutelt | 83 036 | 42 621 | 0 |
|  | Toetused muudelt residentidelt jooksvateks kuludeks | 27 340 | 19 122 | 0 |
|  | Toetus Ida-Virumaa Omavalitsuste Liidult (tervisepakett) | 2 000 | 0 | 0 |
| **38** | **Muud tulud** | **628 075** | **747 000** | **600 000** |
| 3823 | Tulud muudelt finantsvaradelt | 2 200 | 2 000 | 0 |
| 38251 | Kohaliku tähtsusega maardlate kaevandamisõiguse tasu | 378 706 | 390 000 | 380 000 |
| 38254 | Laekumine vee erikasutusest | 16 908 | 45 000 | 55 000 |
| 3882 | Saastetasud ja keskkonnale tekitatud kahju hüvitis | 159 163 | 160 000 | 160 000 |
| 3880 | Trahvid | 4 720 | 5 000 | 5 000 |
| 3888 | Eelpool nimetamata muud tulud | 66 378 | 145 000 | 0 |

2026. aasta eelarve tulude prognoosimisel on arvestatud Rahandusministeeriumi suvise majandusprognoosi, 2025. aasta põhitegevuse tulude laekumise, tulumaksuseaduse muudatuste, kohalikele omavalitsustele tulumaksu eraldamise põhimõtete muutmiste, maamaksuseaduse muudatuste, kohalike maksude seaduse ning muude sissetulekute laekumist reguleerivate õigusaktide muudatustega.

Maksutulud

Põhitegevuse tuludest suurima osakaaluga on maksutulud, mis moodustavad põhitegevuse tuludest 57,75%. Maksutulud koosnevad üksikisiku tulumaksust, maamaksust ja reklaamimaksust. Maksutulud on kavandatud eelarve eelnõus summas 33 590 552 eurot. Suurenemine võrreldes 2025. aastal planeeritud maksutuludega on 7,11%. Maksutulude vähenemine võrreldes eelarvestrateegias kavandatuga on 418 314 eurot.

Üksikisiku tulumaksu laekumist mõjutavad paljud tegurid, mis on võetud arvesse planeerimisel. Nendeks on eelkõige:

* 2025. aasta füüsilise isiku tulumaksu loodetav laekumine;
* Rahandusministeeriumi suvine majandusprognoos;
* maksumaksjate arv;
* maksumaksjate keskmise brutotulu prognoos;
* riikliku pensionitulu suurus ja saajate arv;
* pensionilt ja muult tulult kohalikele omavalitsustele tulumaksu eraldise määr;
* registreeritud töötute arv.

Kohtla-Järve linna 2026. aasta eelarvesse on üksikisiku tulumaksu laekumiseks arvestatud 33 278 552 eurot, mis võrreldes 2025. aasta kavandatuga suureneb 2 121 314 euro võrra. Tulumaksuseaduse muutmise seaduse kohaselt muudetakse kohalikele omavalitsustele tulumaksu eraldamise põhimõtteid. 2026. aastal suurendatakse residendist füüsilise isiku riiklikult pensionilt eraldatavat tulumaksu 5,5%-lt 8,5%-le ja samal ajal vähendatakse füüsilise isiku muust tulust tulumaksu 11,29%-lt 10,64%-le. Tulumaksu laekumine pensionitulult suureneb võrreldes 2025. aasta kavandatuga 3 078 028 euro võrra, füüsilise isiku tulust tulumaksu laekumine kahaneb võrreldes 2025. aasta kavandatuga 956 714 euro võrra.

2026. aasta tulumaksu laekumise prognoosimisel on aluseks võetud elanike keskmine brutotulu kasv 4,9% (seisuga 31.08.2025 oli 1535 eurot), loodetav 2025. aastal füüsilise isiku tulult tulumaksu laekumine 25 630 289 eurot, maksumaksjate arv 12 300 inimest ja füüsilise isiku tulult tulumaksu eraldise määr 10,64%. Eeldatakse, et 2026. aastal töötute arv märkimisväärselt ei suurene ja jääb 2025. aasta tasemele. Kohtla-Järve linnas oli 2025. aasta septembri seisuga töötuna registreeritud 1749 inimest.

Kavandatakse, et 2026. aastal jääb pensioni saajate arv 2025. aasta tasemele (10 455 inimest), alates 1. aprillist 2026 suureneb keskmine pension vähemalt 4,7% ja ulatub Kohtla-Järve linna pensionäridel 830 euroni. Riikliku pensionitulu suurus aastas on ligi 101 235 000 eurot, tulumaksu eraldise määr riiklikelt pensionidelt on 8,5%.

Üksikisiku tulumaks moodustab linna põhitegevuse tuludest 57,21%.

Maamaks on riiklik maks, mille määramine ja reguleerimine tuleneb maamaksuseadusest. Maamaks on maa maksustamishinnast lähtuv maks, mille arvutab Maksu- ja Tolliamet kohalikust omavalitsusest saadud andmete põhjal ja mis laekub omavalitsusüksuse eelarvesse täies mahus. Maksuhaldur on Maksu- ja Tolliamet ning kohaliku omavalitsuse pädevus piirdub maa hindamise ja maksumäära kehtestamisega seaduses antud vahemikku arvestades.

Alates 2026. aastast antakse volikogule õigus kehtestada maamaksu aastase suurenemise maksimaalseks piirmääraks 100 protsenti. Maamaksu summa aastaseks kasvuks võib kehtestada 10 kuni 100 protsenti võrreldes eelmise aasta maamaksu summaga.

Vastavalt Kohtla-Järve Linnavolikogu 28. augusti 2025. a määrusele nr 113 „Maamaksumäära, maamaksu tõusu piirmäära ja kodualuse maa maksusoodustuse ning täiendava maksusoodustuse kehtestamine“ on Kohtla-Järve linnas kehtestatud maamaksu aastase suurenemise piirmääraks 100%. Kohtla-Järve linna haldusterritooriumil on 2026. aastal maksumäär elamumaale ja maatulundusmaa õuemaa kõlvikule 1,0% maa maksustamishinnast, nimetamata maatulundusmaale 0,5% maa maksustamishinnast ning nimetamata sihtotstarbega maale 2% maa maksustamishinnast. Maamaksu kavandamise aluseks on võetud 2026. aastal kehtivad maamaksumäärad ja maamaksusoodustused. 2026. aasta linnaeelarvesse on maamaksu planeeritud summas 300 000 eurot. Kohtla-Järve linna uute maamaksumäärade kehtestamise tulemusel võrreldes eelarvestrateegiaga suureneb järgmisel aastal maamaksu laekumine linna eelarvesse 109 874 euro võrra.

Maamaksu tasumisest vabastamise alused on sätestatud maamaksuseaduse §-s 11. Kohtla-Järve Linnavolikogu 28. augusti 2025. a määrusega nr 113 „Maamaksumäära, maamaksu tõusu piirmäära ja kodualuse maa maksusoodustuse ning täiendava maksusoodustuse kehtestamine“ on kehtestatud täiendavad soodustused maamaksu tasumisel.

Maamaks moodustab linna põhitegevuse tuludest 0,51%.

Reklaamimaks on kavandatud 2026. aasta eelarve eelnõus summas 12 000 eurot, mis on 2025. aasta tasemel ja vastab eelarvestrateegias ettenähtud suurusele. Reklaamimaks on kehtestatud Kohtla-Järve Linnavolikogu 25. novembri 2015. a määrusega nr 86 „Reklaamimaksu kehtestamine“. Maksumaksja on maksuobjekti otsene valdaja, kes on kohustatud reklaamimaksu maksma ning täitma teisi talle seoses maksukohustusega pandud rahalisi ja mitterahalisi kohustusi.

Reklaamimaks moodustab linna põhitegevuse tuludest 0,03%.

Tulud kaupade ja teenuste müügist

Tulud kaupade ja teenuste müügist on kavandatud linna eelarvesse mahus 3 354 918 eurot. Kahanemine võrreldes eelarvestrateegias kavandatuga on 651 809 eurot. Tulude langus antud eelarve osas on seotud laste arvu vähenemise ja gümnaasiumide riigi haldusse üleandmisega.

Põhiliselt kuuluvad siia riigilõivud, tulud hallatavate asutuste teenuste eest ning üüri- ja renditulud munitsipaalvaradelt.

Riigilõivude saamist reguleerib riigilõivuseadus. Riigilõivud moodustavad 2026. aasta eelarve eelnõus 8500 eurot (riigilõivud kasutusloa ja ehitusloa läbivaatamise eest, registritoimingutelt, maa erastamise eeltoimingutelt, projekteerimistingimuste väljastamise eest).

Tulud haridusalasest tegevusest moodustavad kolm neljandikku majandustegevuse tuludest. Tulud haridusalasest tegevusest sisaldavad lapsevanemate tasusid lasteaedade õppekulude ja toitlustuskulude katmisel ning teistelt omavalitsustelt laekuvaid kohamaksusid koolides, lasteaedades ja huvikoolides. Kohtla-Järve linn kinnitab igal aastal järgmiseks aastaks munitsipaalkoolide, -huvikoolide ja lasteaedade õpilaskoha arvestusliku maksumuse, mis on aluseks arveldamisel teiste omavalitsustega.

Kohtla-Järve linna koolide omatulude laekumised on planeeritud, lähtudes koolide esitatud tulude prognoosist, mis koosnevad lapsevanemate osalusest ja personali toitlustamisest laekunud tuludest. Kohtla-Järve linna lasteaedade omatulud on planeeritud, lähtudes laste arvust ja planeeritavast lapsevanemate osalusest õppe- ja osaluskulude katmisel ning toitlustuskulude katmisel. Tuludes haridusalasest tegevusest kajastatakse huvikoolide ringitasud ja lapsevanemate osalused huvikoolide õppekulude katmisel.

2026. aasta eelarvesse on planeeritud tulu haridusalasest tegevusest 2 469 795 eurot.

Tulu kultuuri- ja kunstialasest tegevusest planeeritakse 2026. aasta eelarvesse 98 300 euro tasemele. Tulud laekuvad Kohtla-Järve Kultuurikeskuse, Ahtme Klubi, Kohtla-Järve Keskraamatukogu, noortekeskuse, linnaorkestri ja Kohtla-Järve Põlevkivimuuseumi tasulistest teenustest.

Tulud spordikeskuse majandustegevusest planeeritakse 2026. aasta eelarvesse 500 000 euro tasemele. Sotsiaalasutuste teenuste osutamise eest laekub 59 880 eurot, Sotsiaalkindlustusametilt erivajadustega inimestele teenuste osutamise eest laekub 71 000 eurot. Muude kaupade ja teenuste müügitulu on 2026. aasta tuludesse planeeritud 147 443 euro tasemel. Tululiik hõlmab nii sotsiaalmaja korterite kui ka muu munitsipaalvara üüri- ja renditulu.

Tulud kaupade ja teenuste müügist moodustavad eelarve põhitegevuse tuludest 5,77%.

Saadavad toetused

Saadavate toetuste maht on 2026. aasta eelarve eelnõus kavandatud summas 20 622 605 eurot, mis moodustab eelarve põhitegevuse tuludest 35,45%. Võrreldes eelarvestrateegia andmetega on saadud toetuste mahtu suurendatud toetuste tegevuskulude sihtfinantseerimise arvelt 920 570 euro võrra ning tasandus- ja toetusfondi arvelt 1 000 112 euro võrra.

Kohaliku omavalitsuse tasandus- ja toetusfondi vahendite arvutused on esialgsed. Peale Vabariigi Valitsuse korralduse vastuvõtmist andmeid täpsustatakse ja vastavad muudatused kajastatakse eelarves.

Kohaliku omavalitsuse tasandusfond on kavandatud summas 8 218 427 eurot; võrreldes 2025. aastaga kahaneb see 232 196 euro võrra. Tasandusfondi eesmärk on ühtlustada vahendite kasutamise tingimusi kohaliku omavalitsuse üksuste määramata ülesannete täitmiseks. Tasandusfondi vahendid jaotatakse 2026. aasta riigieelarve seaduses toodud valemi alusel. Tasandusfondi jaotamisel võetakse aluseks kohaliku omavalitsuse üksusele laekuv tulumaks, maamaks, kohaliku omavalitsuse üksuse elanike arv ja struktuur ning muud kohaliku omavalitsuse üksuse erisused.

Kohaliku omavalitsuse üksuse toetusfond on kavandatud 2026. aasta linnaeelarve eelnõus summas 10 860 670 eurot. Toetusfondi vahendid on määratud kohalikele omavalitsustele konkreetsete tegevuste katteks. Arvnäitajate väärtused, samuti toetusfondi suurus ja sellesse kuuluvad toetuste liigid määratakse 2026. aasta riigieelarve seadusega.

Toetust üldhariduskoolide pidamiseks antakse õpetajate, direktorite ja õppealajuhatajate tööjõukuludeks ja nende täienduskoolituseks, õppekirjanduseks, koolilõunaks ning tõhustatud ja eritoe pakkumise tegevuskuludeks (toetatakse vajalike tugiteenuste, kohandatud õppematerjalide, -vahendite ja -keskkonna pakkumisega seotud kulude katmist), samuti kultuuriranitsa toetuseks. Üldhariduskoolide pidamiseks antava summa suurus sõltub õpilaste arvu muutustest, õpetajate palga alammäärast ning eesti keele oskuse nõuetele vastavusest.

Toimetulekutoetust maksavad kohaliku omavalitsuse üksused välja selleks riigieelarvest saadava hüvitise arvelt. Toimetulekutoetuse maksmise kulude hüvitamisel kohaliku omavalitsuse üksusele lähtutakse sotsiaalhoolekande seaduse § 156 lõikest 1.

Kohalike teede hoiu toetus suurendab kohaliku omavalitsuse üksuste võimekust kohalike teede jooksval hooldamisel ning ehitamisel.

Huvihariduse ja -tegevuse toetus panustab hariduse ja noorte programmi eesmärgi saavutamisse. Kohaliku omavalitsuse üksustele suunatava toetuse eesmärk on teha huvitegevus ja huviharidus 7–19-aastastele noortele majanduslikult ja regionaalselt paremini kättesaadavaks ning pakkuda mitmekesisemaid võimalusi vähemalt kolmes valdkonnas: kultuur, sport ning loodusteadused ja tehnoloogia.

Koolieelsete lasteasutuste õpetajate tööjõukulude toetust antakse kohaliku omavalitsuse üksustele eesmärgiga motiveerida neid suurendama õpetajate palka. Alates 2019. aastast antakse omavalitsusüksusele toetust lasteaiaõpetajate palga tõstmise motiveerimiseks juhul, kui omavalitsuse lasteaiaõpetaja töötasu alammäär on vähemalt 90% ning magistrikraadiga (või sellega võrdsustatud tasemega) lasteaiaõpetajal vähemalt 100% üldhariduskooli õpetaja töötasu alammäärast.

Kuna eelarve eelnõu koostamise ajaks ei ole veel lõplikult kinnitatud 2026. aasta riiklike eraldiste jaotust, siis on 2026. aasta eelarve planeeritud 2025. aasta tasemele ning hiljem seda korrigeeritakse. Tuludega samas mahus on eelarves kajastatud ka vastavad kulud.

Saadavaid toetusi tegevuskulude sihtfinantseerimiseks on planeeritud 1 543 508 eurot ehk 2,65% põhitegevuse tuludest. Lepingute alusel linnale eraldatud sihtotstarbelised toetused kavandatakse 2026. aasta eelarvesse pärast lepingute sõlmimist.

Muud tegevustulud

Muude tegevustulude all käsitletakse trahve ja muid varalisi karistusi ning ebatavalisi tulusid. Keskkonnatasude seaduse alusel laekuvad linnaeelarvesse maavara kaevandamisõiguse tasu, vee erikasutusõiguse tasu ning jäätmete kõrvaldamise saastetasu. Kohtla-Järve linna 2026. aasta eelarvesse planeeritakse muid tegevustulusid summas 600 000 eurot, mis vastab 2025. aasta laekumisele ja 2026. aasta eelarvestrateegiale. Tulevikus tuleks tasude jaotamist õiglasemaks muuta ja suunata Ida-Virumaal saastamise ja kaevandamise eest võetud tasud samasse piirkonda tagasi, mis muudaks linna tulubaasi kindlamaks. Muud tegevustulud moodustavad põhitegevuse tuludest 1,03%.

## PÕHITEGEVUSE KULUD

Kohtla-Järve linna 2026. aasta põhitegevuse planeeritavad kulud on 55 368 351 eurot, sealhulgas personalikulud 28 896 521 eurot, tegevuskulud 15 352 028 eurot ja antavad toetused 11 119 802 eurot. Tegevuskulud moodustavad kogu eelarvest 79,92% ja antavad toetused 20,08%. Üldised valitsussektori kulud moodustavad kogu eelarvest 7,82%, majandusvaldkonna kulud 2,62%, keskkonnakaitsekulud 6,42%, elamu- ja kommunaalmajanduse kulud 4,37%, vaba aja ja kultuurikulud 9,94%, hariduskulud 46,58% ja sotsiaalvaldkonna kulud 22,07%.

Eelarvestrateegias on antavate toetuste suurus kajastatud väiksemana kui eelarves kavandatud. Eelarve planeerimise hetkel selgus, et sotsiaalvaldkonnas antavad toetused peavad olema suuremad kui esialgselt planeeritud. Personalikuludes on arvestatud miinimumpalgaks 930 eurot kuus, õpetajate palgad riigieelarvest on planeeritud 2025. aasta tasemel. Kui selgub toetusfondi suurus, siis korrigeeritakse summad.

Tulud kaupade ja teenuste müügist on kavandatud linna eelarvesse mahus 3 354 918 eurot; samas mahus on suunatud vahendid ka vastavate kulude katteks.

Kulud eelarves on jaotatud rahvusvahelise valitsemisfunktsioonide klassifikaatori (COFOG) abil kümneks kategooriaks. Kohtla-Järve linna 2026. aasta kulude eelarve on esitatud tabelis 3.

Üldiste valitsussektori teenuste kulud

Selle valdkonna kulud moodustavad kokku 4 327 268 eurot, millest 277 268 eurot on linnavolikogu kulud, 3 859 000 eurot linnavalitsuse kulud, 16 000 eurot linnavalitsuse otsekulud, 100 000 eurot reservfondi ning 75 000 eurot omavalitsuste liikmemaksudeks. Linnavolikogu personalikulude alla on arvestatud ühe esimehe ja ühe aseesimehe tasud, viie komisjoni esimehe tasud ning tavapäraste linnavolikogu liikmete tasud arvestusega, et nad osalevad nii komisjonide töös kui ka volikogu istungitel. Eeldatakse, et volikogu liikmetele makstakse tasusid kõikides kuudes, välja arvatud juulis. Täiendavalt on planeeritud tasu kuni kümnele täiendavale komisjoni liikmele, kes ei ole volikogu liikmed.

Tegevuskulude all on arvestatud lähetustega seotud kulud, transpordikompensatsioon ning linnavolikogu istungite teenindamisega seotud kulud. Antavate toetuste alla kuuluvad aasta linnakodaniku preemia, aasta suurpere, aasta ema ja aasta isa konkursi auhinnad ning projektitoetused, mida eraldab volikogu haridus- ja kultuurikomisjon.

Linnavalitsuse personalikuludesse on arvestatud valitavate isikute tasud (linnapea ja abilinnapead) ning linnakantselei, finantsteenistuse ja arengu- ja majandusteenistuse teenistujate töötasud. Tegevuskulude hulka kuuluvad linnavalitsuse teenindamiseks mõeldud hoonete majandamiskulud (146 500 eurot), linnavalitsuse hallatavate asutuste tervise- ja spordiplatvormi teenindamiseks vajalikud kulud (200 000 eurot), IT-teenuste kulud (185 000 eurot), paljundus- ja printimiskulud, sideteenuste kulud, juriidiliste teenuste kulud, koolituskulud, esindus- ja vastuvõtukulud, arvestus- ja auditeerimiskulud ning muud sarnased kulud (184 000 eurot). Täiendavalt on arvestatud ürituste kulusid, mitmesuguseid majandamiskulusid ning sõidukite ülalpidamiskulusid.

Linnavalitsuse otsekulud hõlmavad peamiselt pangateenuste kulusid. Reservfondi on planeeritud 100 000 eurot, mis on varasemate aastate põhjal osutunud piisavaks. Omavalitsuste liikmemaksude alla on arvestatud Ida-Virumaa Omavalitsuste Liidu, Eesti Muusikakoolide Liidu, Huvikoolide Liidu, Ida-Viru Ühistranspordikeskuse, Eesti Linnade ja Valdade Liidu, Eesti Avatud Noortekeskuste Ühenduse, Eesti Kunstikoolide Liidu ja Eesti Puhkpillimuusika Ühingu liikmemaksud.

Riigikaitse kulud

Riigikaitse tegevusala kulusid ei ole 2026. aastaks ette nähtud.

Avaliku korra ja julgeoleku kulud

Avaliku korra ja julgeoleku tegevusala all on kavandatud videokaamerate hoolduskulud ning nendega seotud muud kulud, sealhulgas elektrikulu.

Majanduse kulud

Majanduse tegevusala raames on põllumajanduse valdkonna kuludena arvestatud karuputke hävitamisega seotud tegevused ning sundvaldusega seotud kulud. Teede ja tänavate korrashoiu all on planeeritud liikluskorraldusvahendite paigaldamise ja hooldamise kulud ning valgusfooride ülalpidamisega seotud kulud. Augu- ja jooksvate remonttööde ning greideritööde jaoks on ette nähtud 412 393 eurot.

Ühistranspordikulud hõlmavad dotatsiooni ühistranspordi korraldamiseks summas 800 000 eurot, mida makstakse Kohtla-Järve avalikke bussiliine teenindavale vedajale. Turismivaldkonna vahendid on seotud turismiklastri lepinguga. Üldmajanduslike arendusprojektide all on planeeritud innovatsiooniprojekti (koostöös Tehnopoliga) kulud summas 14 500 eurot ning detailplaneeringutega seotud kulud summas 85 889 eurot.

Keskkonnakaitse kulud

Keskkonnakaitse tegevusala hõlmab jäätmekäitluse lepingut (sh lehtede koristus) ning teede ja tänavate korrashoiu ja puhastamisega seotud lepingulise partneri kulusid. Heiteveekäitluse all on arvestatud sademeveekaevude puhastamise kulud ning bioloogilise mitmekesisuse valdkonna all ohtlike jäätmete jäätmejaamadega seotud kulud.

Elamu- ja kommunaalmajanduse kulud

Elamu- ja kommunaalmajanduse tegevusala alla kavandatud vahendid jagunevad nelja alamtegevusala vahel. Munitsipaalruumide kulude toetuste alla on planeeritud 300 000 eurot korteriühistute toetuseks ning 10 000 eurot linna osaluseks projektis „Kodud tuleohutuks“. Tegevuskulude alla on arvestatud juriidiliste teenuste kulud (notar, kohtutäitur, kuulutused – kokku 10 000 eurot), elektrikulud (15 000 eurot), linna omandis olevate korterite korrashoiukulud (150 000 eurot), vähesel määral info- ja avalike suhete kulud, vee- ja kanalisatsioonikulud ning remonditarvikud korterite jaoks. Täiendavalt on planeeritud munitsipaalruumide valvekulud (15 000 eurot), linna omandis olevate korterite remondikulud (30 000 eurot), kindlustusmaksed (10 000 eurot), kulud muude kinnistute, hoonete ja ruumide hoolduseks (10 000 eurot) ning muud kulud, sh riigilõivud, kohtukulud ja pärandvara võlgnevustega seotud kulud. Eraldi on arvestatud ka linna omandis oleva ühiselamu Estonia pst 38 akende jooksvate remondikuludega summas 11 500 eurot. Tühjenevate korterelamute lammutamiseks on ette nähtud 791 685 eurot projektivahenditest.

Veevarustuse tegevusala all on planeeritud 23 000 eurot purskkaevude hoolduseks ning 2000 eurot nende veevarustuseks.

Tänavavalgustuse kulud hõlmavad 300 000 euro ulatuses elektrienergia kulu, 20 000 eurot avariitöödeks, 153 200 eurot hooldusteenusteks (sh pirnide ja valgustuspostide vahetus) ning 90 000 eurot jõulukaunistuste jaoks.

Muu elamu- ja kommunaalmajanduse tegevusala all on arvestatud Ahtme ja Sompa sauna haldus- ja hoolduslepingu kulud (72 300 eurot), lillede istutamise kulud (80 000 eurot), Raudi kalmistu hoolduskulud (104 160 eurot), puude hoolduse (kujunduslõikus), raie ning põõsaste ja hekkide hoolduse, võsa lõikuse ja freesimise kulud (110 000 eurot), kalmisturegistri ja lemmikloomaregistri rendikulud (4309 eurot), pinkide, prügikastide ja lillekastide soetamise kulud (10 000 eurot) ning loomade püüdmise ja omasteta isikute matmise kulud (80 000 eurot).

Tervishoiu kulud

Tervishoiu tegevusala all on planeeritud kulud vaimse tervise edendamiseks. Tegemist on toetusega kaetud projektiga.

Hallatavate asutuste kulud

Hallatavate asutuste eelarve planeerimisel on lähtutud järgmistest eeldustest: töötasu alammäär on 930 eurot kuus, asutustes on arvestatud 2–10% suuruse palgatõusuga, koolitusteks planeeritakse 15% igakuisest brutotasu määrast ning majandamiskulud määratakse eelmise kolme aasta keskmise tarbimise põhjal väikese varuga. Iga asutuse puhul on ette nähtud tervise- ja spordiedendamise kulud arvestusega 50 eurot kvartalis ühe töötaja kohta, kuid need kulud planeeritakse linnavalitsuse tegevuskulude eelarvesse. Asutustele eraldatakse vahendid jooksvate remonttööde tegemiseks vastavalt vajadustele. Kõik muud tegevuskulud on eelnevalt läbi räägitud hallatavate asutuste juhtidega ning vajadusel korrigeeritud, lähtudes varasemate aastate tegelikust täitmisest.

Vaba aja, kultuuri ja religiooni kulud

Vaba aja, kultuuri ja religiooni tegevusala hõlmab mitut alamtegevusala. Spordikeskuse eelarve on 1 732 168 eurot, millest 900 000 eurot moodustavad tööjõukulud. Tööjõukulude planeerimisel on arvestatud töötasu mõistliku tõusuga. Ülejäänud kulud on majandamiskulud, millest suuremad on hoonetega seotud kulud (soojus, elekter, vesi ja kanalisatsioon, korrashoid, jäätmekäitlus, valve, jooksev remont ja muud kulud – kokku 625 000 eurot).

Noortekeskuse tööjõukulud on varasemast suuremad, sest Järve linnaosas tegutseb alates 2025. aastast noortekeskuse haru koos kahe noorsootöötajaga. Sama põhimõtet järgitakse ka teiste kultuuri valdkonna hallatavate asutuste eelarvete koostamisel. Suurimad kulud on seotud hoonete ja ruumide majandamisega.

Noortespordi toetuseks on ette nähtud 500 000 eurot. Arvestades harrastajate arvu vähenemise trendi, kasvab tegelik kulu ühe harrastaja kohta järk-järgult, kuigi üldsumma ei ole võrreldes eelnevate aastatega tõusnud. Spordiklubide võistluste korraldamiseks on ette nähtud 50 000 eurot, mille abil saab toetada keskmiselt 25 spordiklubi osalemist võistlustel.

Puhkeparkide ja mänguväljakute eelarvevahendeid kasutatakse mängu- ja spordiväljakute hoolduseks ning laste mänguväljakute remondiks.

Kultuuriürituste eelarve võimaldab toetada keskmiselt 30 linnaüritust aastas. Suurem toetuse maht võrreldes eelmise aastaga tuleneb asjaolust, et Kohtla-Järve linn tähistab 2026. aastal oma 80. sünnipäeva. Spordiürituste eelarvest toetatakse enam kui 65 spordiüritust, mida korraldavad erinevad spordiklubid.

Seltsitegevuse eelarve koosneb mittetulundusühingute toetustest ja noorteprojektide toetustest.

Hariduse kulud

Lasteaedade reservi on planeeritud kulud, mida eraldatakse lasteaedadele suuremahuliste remonttööde teostamiseks vastavalt aasta jooksul esitatavatele taotlustele. Lasteaiaõpetajate töötasu on arvestatud eeldusega, et õpetaja töötasu alammäär vastavalt Haridus- ja Teadusministeeriumi esialgsetele andmetele on 1969 eurot kuus. Õpetajad, kellel puudub magistrikraad, saavad 90% sellest tasust. Lasteaedade tööjõukulusid suurendatakse 2026. aasta esimeses lisaeelarves, kui selgub täiendava tööjõukulu hüvitise täpne suurus. Lasteaedade eelarve on koostatud, lähtudes koosseisu suurusest ja töökohtade töötasude määradest.

Põhikoolide reservi on planeeritud vahendid kasutamata õpetajate töötasukulude hüvitamiseks. Koolide eelarve koostamisel on lähtutud samast eeldusest, et õpetajate töötasu alammäär on 1969 eurot kuus, kuid selle katab riiklik toetus. Tugispetsialistide töötasu nii koolides kui ka lasteaedades on arvestatud 3000 euro suuruse kuutasu alusel.

Lasteaia kohamaks hõlmab Kohtla-Järve linna sissekirjutusega laste kohamakse teistes kohaliku omavalitsuse lasteaedades. Eralasteaedade tegevuse rahastamiseks on esialgu planeeritud 525 000 eurot, kuid seda summat võidakse 2026. aasta jooksul täpsustada. Põhikoolide ja huvikoolide kohamaksud on arvestatud sarnasel põhimõttel nagu lasteaedadel. Huvitegevuse kulud on planeeritud vastavalt riigi poolt eraldatavale huvitegevuse rahastusele. Uue Ahtme linnaosa põhikooli ehitusega seotud kulud on valdavalt investeeringukulud ning seetõttu ei kajastu tegevuskulude eelarves.

Huvikoolides on arvestatud pedagoogilise personali töötasu tõusuga, mis sõltub oskustest, haridusest ja tulemuslikkusest ning jääb keskmiselt 100–300 euro vahele. Õpilasveo eriliinid on bussiliin, mis viib Oru linnaosa lapsed Jõhvi ja Ahtmesse. Linnahariduse üldürituste eelarve võimaldab toetada mitutkümmend hariduslikku üritust aasta jooksul. Linnavalitsuse haridusvaldkonna personalikulud katavad haridus- ja kultuuriteenistuste teenistujate palgakulud. Lasteaedade üldkuludena on arvestatud peamiselt pangateenustega seotud kulusid.

Sotsiaalse kaitse kulud

Sotsiaalse kaitse valdkonna kulud on planeeritud üldjoontes 2025. aasta tasemele, väikeste täpsustustega. Aasta jooksul kulud täpsustuvad vastavalt tegelikule olukorrale ja vajadustele. Suurimad kulud on seotud väljaspool kodu osutatava üldhooldusteenuse kulude hüvitamisega (3 000 000 eurot) ning asenduskoduteenusega (2 100 000 eurot).

Üldhooldusteenuse saajate arv Kohtla-Järve linnas on ligikaudu 400 ning hoolduskomponent on praegu 650 eurot. Hoolduskomponent võib varieeruda sõltuvalt hooldekodude kuludest. Kui arvestada teenuse saajate arvu ja kehtivat piirmäära, peaks planeeritud summast esialgsete arvutuste kohaselt piisama, kuid hoolduskomponendi piirmäära tõus või teenuse saajate arvu kasv eeldab täiendavate vahendite leidmist.

Asenduskoduteenusel oli 2024. aasta lõpu seisuga 65 last. 2026. aasta alguse täpsed andmed selguvad 2025. aasta lõpus, kuid keskmiselt võib arvestada, et ühe lapse kulu kuus on umbes 2500 eurot.

Kolmanda suurima kulukategooria sotsiaalvaldkonnas moodustab toimetulekutoetus, mida pakutakse täielikult riigi rahastuse arvelt. Ülejäänud toetused ja teenused on esitatud tabelis 3 ning neid üksikasjalikult ei kirjeldata, kuna nende kirjeldus tuleneb vastavatest valdkonna õigusaktidest. Teenuste jaoks eraldatud vahendid on planeeritud vastavalt 2025. aasta keskmisele vajadusele.

Linnavalitsuse personalikulu hõlmab sotsiaalteenistuse teenistujate töötasud.

Tabel 3. Kohtla-Järve linna 2026. aasta põhitegevuse kulud

|  |  |  |  |  |  |  |
| --- | --- | --- | --- | --- | --- | --- |
| **Kulud tegevusalade järgi** | 2024 eelarve täitmine | 2025 täpsustatud eelarve | 50 personali-kulud | 55 tegevuskulud | antavad toetused | 2026. aasta eelarve projekt kokku |
| Projekt I lugemine | Projekt I lugemine | Projekt I lugemine | Projekt I lugemine |
| **ÜLDISED VALITSUSSEKTORI TEENUSED** | **3 369 576** | **4 130 390** | **3 243 268** | **960 000** | **124 000** | **4 327 268** |
| Linnavolikogu | 270 590 | 263 890 | 243 268 | 15 000 | 19 000 | 277 268 |
| Linnavalitsus | 2 996 937 | 3 626 000 | 3 000 000 | 829 000 | 30 000 | 3 859 000 |
| Linnavalitsuse otsekulud | 0 | 16 000 | 0 | 16 000 | 0 | 16 000 |
| Reservfond | 0 | 100 000 | 0 | 100 000 | 0 | 100 000 |
| Linna valimiskomisjon | 41 536 | 57 000 | 0 | 0 | 0 | 0 |
| Omavalitsuste liikmemaksud | 60 513 | 67 500 | 0 | 0 | 75 000 | 75 000 |
| **RIIGIKAITSE** | **0** | **9 493** | **0** | **0** | **0** | **0** |
| **AVALIK KORD JA JULGEOLEK** | **38 979** | **86 178** | **0** | **45 128** | **0** | **45 128** |
| Avalik kord | 38 979 | 57 949 | 0 | 45 128 | 0 | 45 128 |
| Projekt "Turvalisuse arenguprogramm" | 0 | 28 229 | 0 | 0 | 0 | 0 |
| **MAJANDUS** | **1 396 379** | **1 253 433** | **0** | **635 389** | **816 856** | **1 452 245** |
| Põllumajandus | 472 | 8 330 | 0 | 20 500 | 0 | 20 500 |
| Soojamajandus | 19 360 | 18 880 | 0 | 0 | 0 | 0 |
| Teede ja tänavate korrashoid | 561 054 | 377 584 | 0 | 514 500 | 0 | 514 500 |
| Ühistranspordi korraldus | 793 631 | 770 000 | 0 | 0 | 800 000 | 800 000 |
| Õhutransport (SA Jõhvi Lennuväli) | 590 | 0 | 0 | 0 | 0 | 0 |
| Turism (turismiklastri leping) | 6 440 | 16 371 | 0 | 0 | 16 856 | 16 856 |
| Üldmajanduslikud arendusprojektid | 14 832 | 62 268 | 0 | 100 389 | 0 | 100 389 |
| **KESKKONNAKAITSE** | **3 302 602** | **3 336 199** | **0** | **3 555 929** | **0** | **3 555 929** |
| Prügivedu | 117 106 | 117 944 | 0 | 120 000 | 0 | 120 000 |
| Avalike alade korrashoid | 3 108 222 | 3 124 799 | 0 | 3 343 929 | 0 | 3 343 929 |
| Heitveekäitlus | 0 | 1 810 | 0 | 2 000 | 0 | 2 000 |
| Bioloogilise mitmekesisuse ja maastiku kaitse | 77 274 | 91 596 | 0 | 90 000 | 0 | 90 000 |
| **ELAMU- JA KOMMUNAALMAJANDUS** | **1 243 225** | **1 968 920** | **0** | **2 110 154** | **310 000** | **2 420 154** |
| Munitsipaalruumide kulud | 410 291 | 1 007 207 | 0 | 1 061 185 | 310 000 | 1 371 185 |
| Veevarustus | 14 423 | 21 500 | 0 | 25 000 | 0 | 25 000 |
| Tänavavalgustus | 452 992 | 502 465 | 0 | 563 200 | 0 | 563 200 |
| Muu elamu- ja kommunaalmajandus | 365 519 | 437 748 | 0 | 460 769 | 0 | 460 769 |
| **TERVISHOID** | **0** | **51 633** | **0** | **51 633** | **0** | **51 633** |
| **VABA AEG, KULTUUR JA RELIGIOON** | **4 982 772** | **5 560 522** | **3 091 955** | **1 841 952** | **570 000** | **5 503 907** |
| Spordikeskus | 1 688 797 | 1 821 601 | 900 000 | 832 168 | 0 | 1 732 168 |
| Noortespordi toetus | 496 208 | 500 000 | 0 | 0 | 500 000 | 500 000 |
| Toetused spordiklubidele | 44 885 | 45 000 | 0 | 0 | 50 000 | 50 000 |
| Puhkepark, mänguväljakud | 72 885 | 94 346 | 0 | 75 760 | 0 | 75 760 |
| Noortekeskus | 175 013 | 235 898 | 189 875 | 76 522 | 0 | 266 397 |
| Linnaspordi- ja vabaajaüritused | 50 000 | 52 771 | 0 | 55 000 | 0 | 55 000 |
| Kultuuriüritused | 99 196 | 149 412 | 0 | 160 000 | 0 | 160 000 |
| Seltsitegevus | 5 715 | 10 000 | 0 | 0 | 20 000 | 20 000 |
| Keskraamatukogu | 491 384 | 563 988 | 481 038 | 100 000 | 0 | 581 038 |
| Kultuurikeskus | 1 249 486 | 1 390 338 | 899 146 | 426 700 | 0 | 1 325 846 |
| Ahtme Klubi | 416 632 | 492 786 | 456 326 | 70 000 | 0 | 526 326 |
| Põlevkivimuuseum | 126 664 | 138 911 | 98 751 | 39 500 | 0 | 138 251 |
| Linnaorkester | 65 907 | 65 471 | 66 819 | 6 302 | 0 | 73 121 |
| **HARIDUS** | **28 519 138** | **29 223 513** | **20 322 600** | **5 469 753** | **0** | **25 792 353** |
| Lasteaedade reserv | 0 | 0 | 0 | 100 000 | 0 | 100 000 |
| Lasteaed Lepatriinu | 114 296 | 0 | 0 | 0 | 0 | 0 |
| Lasteaed Väikemees | 469 171 | 0 | 0 | 0 | 0 | 0 |
| Lasteaed Tuvike | 127 761 | 0 | 0 | 0 | 0 | 0 |
| Lasteaed Kakuke | 515 196 | 556 706 | 360 715 | 73 757 | 0 | 434 472 |
| Lasteaed Tareke | 1 174 083 | 1 097 850 | 913 750 | 222 000 | 0 | 1 135 750 |
| Lasteaed Pääsuke | 585 811 | 340 167 | 0 | 0 | 0 | 0 |
| Lasteaed Punamütsike | 1 187 375 | 1 190 476 | 890 323 | 200 000 | 0 | 1 090 323 |
| Lasteaed Buratino | 522 770 | 334 740 | 0 | 0 | 0 | 0 |
| Lasteaed Muinasjutt | 438 866 | 460 488 | 345 019 | 102 200 | 0 | 447 219 |
| Lasteaed Rukkilill | 1 068 617 | 1 058 216 | 849 575 | 180 000 | 0 | 1 029 575 |
| Lasteaed Kirju-Mirju | 1 221 514 | 2 436 319 | 3 500 000 | 630 000 | 0 | 4 130 000 |
| Lasteaed Aljonuška | 1 088 717 | 685 056 | 0 | 0 | 0 | 0 |
| Lasteaed Karuke | 1 077 959 | 693 204 | 0 | 0 | 0 | 0 |
| Lasteaed Tuhkatriinu | 1 281 771 | 1 203 459 | 961 525 | 180 000 | 0 | 1 141 525 |
| Lasteaia kohamaks | 287 474 | 415 000 | 0 | 413 385 | 0 | 413 385 |
| Eralasteaed Mesimumm | 496 298 | 523 800 | 0 | 525 000 | 0 | 525 000 |
| Põhikoolide reserv | 0 | 224 663 | 0 | 130 000 | 0 | 130 000 |
| Iidla põhikool | 3 265 619 | 3 841 456 | 6 137 109 | 1 101 971 | 0 | 7 239 080 |
| Slaavi põhikool | 2 368 688 | 2 488 497 | 0 | 0 | 0 | 0 |
| Tammiku põhikool | 2 778 360 | 2 590 487 | 0 | 0 | 0 | 0 |
| Kesklinna põhikool | 2 420 237 | 2 869 008 | 3 849 676 | 611 119 | 0 | 4 460 795 |
| Ahtme põhikool | 2 456 738 | 2 624 248 | 0 | 0 | 0 | 0 |
| Täiskasvanute gümnaasium | 669 711 | 0 | 0 | 0 | 0 | 0 |
| Uue põhikooli ehitus | 0 | 83 672 | 0 | 0 | 0 | 0 |
| Põhikoolide kohamaksud | 367 876 | 392 926 | 0 | 385 747 | 0 | 385 747 |
| Kohtla-Järve Kunstide Kool | 666 973 | 667 826 | 655 620 | 86 765 | 0 | 742 385 |
| Ahtme Kunstide Kool | 921 018 | 1 105 113 | 1 073 759 | 96 968 | 0 | 1 170 727 |
| Kohtla-Järve Koolinoorte Loomemaja | 541 989 | 615 906 | 510 529 | 96 000 | 0 | 606 529 |
| Huvikoolide kohamaks | 33 060 | 63 000 | 0 | 67 000 | 0 | 67 000 |
| Huvitegevuse toetus | 144 882 | 137 651 | 0 | 193 841 | 0 | 193 841 |
| Õpilasveo eriliinid | 15 503 | 17 000 | 0 | 15 000 | 0 | 15 000 |
| Linnahariduse üldüritused | 36 222 | 58 500 | 0 | 54 000 | 0 | 54 000 |
| Linnavalitsuse haridusvaldkonna personalikulu | 170 803 | 205 697 | 275 000 | 0 | 0 | 275 000 |
| Lasteaedade üldkulud | 3 780 | 5 000 | 0 | 5 000 | 0 | 5 000 |
| **SOTSIAALNE KAITSE** | **10 589 811** | **12 244 626** | **2 238 698** | **682 090** | **9 298 946** | **12 219 734** |
| Koduteenus | 426 900 | 522 280 | 520 482 | 61 555 | 0 | 582 037 |
| Puuetega inimestele osutatavad teenused | 1 709 516 | 536 508 | 0 | 8 000 | 685 508 | 693 508 |
| Erivajadustega inimeste päevakeskus | 50 531 | 145 072 | 0 | 71 000 | 0 | 71 000 |
| Projekt "Isikukeskse erihoolekande teenusmudel (ISTE)" | 0 | 161 961 | 14 855 | 127 349 | 0 | 142 204 |
| Pensionäride päevakeskus | 42 040 | 61 251 | 52 075 | 21 706 | 0 | 73 781 |
| Väljaspool kodu osutatav üldhooldusteenus | 2 923 607 | 3 191 969 | 0 | 0 | 3 000 000 | 3 000 000 |
| Puudega isiku tugiisikuteenus | 0 | 213 300 | 0 | 0 | 200 000 | 200 000 |
| Puudega isiku isiklik abistaja | 0 | 250 000 | 0 | 0 | 260 000 | 260 000 |
| Puudega lapse hoiuteenus | 0 | 36 000 | 0 | 0 | 36 000 | 36 000 |
| Puudega inimese sotsiaaltransporditeenus | 0 | 80 000 | 0 | 0 | 80 000 | 80 000 |
| Asenduskoduteenus | 2 012 935 | 2 280 000 | 0 | 0 | 2 100 000 | 2 100 000 |
| Laste turvakodu | 94 433 | 139 762 | 123 593 | 21 995 | 0 | 145 588 |
| Sünni- ja ranitsatoetus | 133 450 | 135 000 | 0 | 0 | 150 000 | 150 000 |
| Ühekordsed toetused lastega peredele | 1 600 | 2 000 | 0 | 0 | 2 000 | 2 000 |
| Õpilaste ja laste toetused | 131 745 | 131 150 | 0 | 12 500 | 200 000 | 212 500 |
| Matusetoetus | 125 250 | 150 000 | 0 | 0 | 150 000 | 150 000 |
| Lapse tugiisikuteenus | 0 | 739 377 | 0 | 0 | 730 000 | 730 000 |
| Sotsiaalmaja | 258 795 | 310 110 | 213 520 | 101 576 | 0 | 315 096 |
| Varjupaigateenus | 0 | 110 000 | 0 | 0 | 110 000 | 110 000 |
| Toimetulekutoetus | 1 558 603 | 1 698 060 | 0 | 0 | 1 495 438 | 1 495 438 |
| Sotsiaalteenused riskirühmadele | 327 019 | 109 700 | 0 | 9 000 | 100 000 | 109 000 |
| Projekt "Imelised aastad“, „Lõimumist toetav Eesti“ | 37 666 | 143 640 | 41 140 | 113 172 | 0 | 153 312 |
| Narkomaania leviku ennetamise keskus (Allium MTÜ) | 9 273 | 2 000 | 0 | 0 | 0 | 0 |
| Võlanõustamisteenus | 0 | 8 000 | 0 | 8 000 | 0 | 8 000 |
| Mittetöötavate noorte projekt | 68 311 | 273 051 | 149 867 | 120 237 | 0 | 270 104 |
| Sotsiaalhoolekandekeskus | 61 914 | 73 635 | 124 166 | 6 000 | 0 | 130 166 |
| Linnavalitsuse sotsiaalvaldkonna personalikulu | 616 223 | 740 800 | 1 000 000 | 0 | 0 | 1 000 000 |
| **KULUD KOKKU** | **53 442 482** | **57 864 907** | **28 896 521** | **15 352 028** | **11 119 802** | **55 368 351** |

## INVESTEERIMISTEGEVUS

Kohtla-Järve linna 2026. aasta investeerimistegevuse sissetulekute eelarve on esitatud tabelis 4.

Tabel 4. Kohtla-Järve linna 2026. a investeerimistegevuse sissetulekute eelarve

|  |  |  |  |  |
| --- | --- | --- | --- | --- |
|  | | Sissetulekute eelarve täitmine 2024. a | Sissetulekute eelarve 2025. a | Sissetulekute eelarve projekt 2026. a |
|
| Kood | **SISSETULEKUD INVESTEERIMISTEGEVUSEKS** | **321 237** | **4 661 476** | **3 838 824** |
| **381** | **Materiaalsete ja immateriaalsete varade müük** | **36 730** | **30 000** | **30 000** |
| 3811 | Rajatiste ja hoonete müük | 36 730 | 30 000 | 30 000 |
| **65** | **Finantstulud** | **43 745** | **10 000** | **12 000** |
| 6550 | Intressi- ja viivisetulud hoiustelt | 43 745 | 10 000 | 12 000 |
| **3502** | **Põhivara soetuseks saadav sihtfinantseerimine** | **240 762** | **4 621 476** | **3 796 824** |
|  | Toetus Haridus- ja Teadusministeeriumilt (Iidla kooli ehitamiseks omafinantseeringu kohustuste katmiseks) | 0 | 34 709 | 0 |
|  | Toetus Haridus- ja Teadusministeeriumilt (Järve kooli ehitamiseks omafinantseeringu kohustuste katmiseks) | 0 | 21 202 | 0 |
|  | Toetus Regionaal- ja Põllumajandusministeeriumilt (Lasteaia Kakuke energiatõhususe parandamiseks) | 33 058 | 342 279 | 0 |
|  | Toetus Regionaal- ja Põllumajandusministeeriumilt (projekt "Noortelaagri rekonstrueerimise toetuseks") | 100 000 | 0 | 1 000 000 |
|  | Toetus Regionaal- ja Põllumajandusministeeriumilt (Lasteaia Buratino energiatõhususe parandamiseks) | 53 977 | 548 226 | 0 |
|  | Toetus Regionaal- ja Põllumajandusministeeriumilt (Lasteaia Punamütsike rekonstrueerimiseks) |  | 3 079 074 | 0 |
|  | Toetus Regionaal- ja Põllumajandusministeeriumilt (ligipääsetavuse parandamine avalikes hoonetes) | 0 | 0 | 60 000 |
|  | Toetus Haridus- ja Teadusministeeriumilt (Ahtme linnaosas uue kooli ehitamiseks) | 0 | 0 | 600 000 |
|  | Toetus Regionaal- ja Põllumajandusministeeriumilt (Outokumpu tn kergliiklustee rajamiseks) | 0 | 267 540 | 0 |
|  | Toetus Regionaal- ja Põllumajandusministeeriumilt (Ahtme jäätmejaama ehitamiseks) | 0 | 0 | 0 |
|  | Toetus Regionaal- ja Põllumajandusministeeriumilt (Ahtme linnaosas sporditaristu uuenduskuuri rajamiseks) | 0 | 31 115 | 383 145 |
|  | Toetus Regionaal- ja Põllumajandusministeeriumilt (projekti "Kohtla-Järve HEV-noorte ala" toetuseks) | 0 | 76 424 | 0 |
|  | Toetus Regionaal- ja Põllumajandusministeeriumilt (Saja Tamme pargi rajamiseks) | 0 | 21 000 | 376 950 |
|  | Toetus Regionaal- ja Põllumajandusministeeriumilt (II etapp spordi- ja vabaaja linnakeskuse väljakujundamiseks) | 0 | 28 000 | 1 000 000 |
|  | Toetus Rahandusministeeriumilt (Ida-Viru maakonna jalgrattateede võrgustiku planeerimiseks ja ühenduslõikude projekteerimiseks) | 47 105 | 0 | 0 |
|  | Toetus Siseministeeriumilt (elektrikilbi paigaldamine generaatori ühendamiseks Ahtme spordihallis) | 6 622 | 0 | 0 |
|  | Toetus Euroopa Liidult (Tabori tn kergliiklustee rajamiseks) | 0 | 0 | 150 000 |
|  | Toetus Euroopa Liidu ühtekuuluvusfondist (Ida-Virumaa linnapiirkondade ühistranspordi infrastruktuuri kaasajastamiseks) | 0 | 73 271 | 226 729 |
|  | Toetus Euroopa Liidult (Järve kooli ehitamiseks omafinantseeringu kohustuste katmiseks) | 0 | 98 636 | 0 |

Sissetulekud investeerimistegevuseks on planeeritud kokku summas 3 838 824 eurot, sh toetustest 3 796 824 eurot, finantstuludest 12 000 eurot ning varade müügist 30 000 eurot.

2026. aasta eelarve eelnõus vähendati toetusi Ahtme linnaosa põhikooli ehitamiseks 2 400 000 euro võrra, Outokumpu tänava kergliiklustee rajamiseks 158 138 euro võrra ja Järveküla tee rekonstrueerimiseks 450 000 euro võrra. Suurendati toetusi spordi- ja linnakeskuse välja kujundamiseks 478 495 euro võrra, Saja Tamme pargi rajamiseks 214 550 euro võrra, Tabori tänava kergliiklustee rajamiseks 150 000 euro võrra, Ida-Virumaa linnapiirkondade ühistranspordi infrastruktuuri kaasajastamiseks 76 729 euro võrra ning ligipääsetavuse parandamiseks avalikes hoonetes 60 000 euro võrra.

Kurtna noortelaagri projektiga minnakse edasi, 2026. aastal planeeritakse saada toetust 1 000 000 eurot. Järveküla tee jaoks tellitakse projekteerimistööd, kuid ehitustöödega on võimalik alustada mitte varem kui 2027. aastal, kuna projekteerimine võtab mitu kuud.

Investeerimistegevuse projekti on sisse võetud need objektid, millele on riigi ja Euroopa Liidu rahastus olemas, ning lisatud on linna omaosalus.

Teede kapitaalremondiks suunatakse 1 100 000 eurot ning eelarvestrateegias planeeritud 300 000 eurot suunatakse suuremas mahus auguremondiks. Tabori kergliiklustee rajamisel kasutatakse välisrahastust ning projekt viiakse lõpule osaliselt toetuse abil.

Tänavavalgustuse investeeringuteks planeeritakse 200 000 eurot, kuid täpne tööde maht selgub aasta jooksul. Estonia pst 38 ühiselamus jätkatakse akende vahetamist. Planeeritud on ka Raudi kalmistu laiendustööd.

Spordikeskusele on kavandatud 150 000 eurot remont- ja parendustöödeks. Täpne tööde maht selgub aasta jooksul, kuid suure tõenäosusega suunatakse vahendid Ahtme spordihalli. Spordilinnaku II etapp hõlmab mahukaid renoveerimistöid jäähallis, eriti ventilatsiooni uuendamist. Ahtme staadioni renoveerimistööd jätkuvad.

Jätkatakse ka Saja Tamme pargi projektiga ning parandatakse ligipääsetavust Ahtme raamatukogu juures. Raamatukogule on remonttöödeks planeeritud 6505 eurot ning kultuurikeskuses tehakse hädavajalikke remonttöid summas 85 865 eurot. Kaasavasse eelarvesse on planeeritud 50 000 eurot vastavalt linnavolikogu otsusele.

Ahtme linnaosa uue põhikooli jaoks on planeeritud 600 000 eurot, millest suurema osa moodustavad projekteerimiskulud. Lasteaia Kirju-Mirju õppekoha jaoks tehakse väiksemaid parendustöid ning Buratino õppekohas vahetatakse välja põrand. Loomemaja hädavajalikeks remonttöödeks on ette nähtud 42 926 eurot ning Ahtme Kunstide Koolile 45 000 eurot.

Sotsiaalmajale suunatakse 100 000 eurot. Linnavalitsuse ja linnavolikogu hoonete parendustöödeks on samuti planeeritud 105 000 eurot.

Vastavad muudatused kajastatakse ka uues eelarvestrateegias. Kohtla-Järve linna 2026. aasta investeerimistegevuse eelarve on esitatud tabelis 5.

Tabel 5. Kohtla-Järve linna 2026. aasta investeerimistegevuse eelarve

|  |  |  |  |  |  |
| --- | --- | --- | --- | --- | --- |
|  | Investeeringu objektid | Kohalik eelarve | Riigieelarve, RTK, fondid | Tulud majandustegevusest | Kinnitatud eelarve |
| 4510 | Tabori tn kergliiklustee | 50 000 | 150 000 | 0 | 200 000 |
| 4510 | Järveküla tee rekonstrueerimine | 100 000 | 0 | 0 | 100 000 |
| 4510 | Teede kapitaalremont | 1 100 000 | 0 | 0 | 1 100 000 |
| 4512 | Projekt „Ühistranspordi infrastruktuuri kaasajastamine“ | 97 170 | 226 729 | 0 | 323 899 |
| **4** | **Majandus kokku** | **1 347 170** | **376 729** | **0** | **1 723 899** |
| 6100 | Estonia pst 38 akende vahetus | 10 000 | 0 | 0 | 10 000 |
| 6400 | Tänavavalgustus | 200 000 | 0 | 0 | 200 000 |
| 6605 | Raudi kalmistu laiendus | 50 000 | 0 | 0 | 50 000 |
| **6** | **Elamu- ja kommunaalmajandus kokku** | **260 000** | **0** | **0** | **260 000** |
| 8102 | Spordikeskus | 100 000 | 0 | 50 000 | 150 000 |
| 8102 | Spordilinnaku II etapp | 440 000 | 1 000 000 | 0 | 1 440 000 |
| 8102 | Spordikeskus (Ahtme staadion) | 164 205 | 383 145 | 0 | 547 350 |
| 8107 | Kurtna noortelaager | 400 000 | 1 000 000 | 0 | 1 400 000 |
| 8103 | Saja Tamme park | 174 050 | 376 950 | 0 | 551 000 |
| 8201 | Ligipääsetavuse parendamine Ahtme raamatukogu juures | 18 000 | 60 000 | 0 | 78 000 |
| 8201 | Raamatukogu | 6 505 | 0 | 0 | 6 505 |
| 8202 | Kultuurikeskus | 85 868 | 0 | 0 | 85 865 |
| 8103 | Kaasav eelarve | 50 000 | 0 | 0 | 50 000 |
| **8** | **Vaba aeg, kultuur ja religioon kokku** | **1 438 628** | **2 820 095** | **50 000** | **4 308 720** |
| 9212 | Ahtme linnaosa uue põhikooli ehitus | 0 | 600 000 | 0 | 600 000 |
|  | **Koolid kokku** | **0** | **600 000** | **0** | **600 000** |
| 9110 | Lasteaed Kirju-Mirju | 50 000 | 0 | 0 | 50 000 |
| 9110 | Buratino õppekoht | 150 000 | 0 | 0 | 150 000 |
|  | **Lasteaiad kokku** | **200 000** | **0** | **0** | **200 000** |
| 9510 | Loomemaja | 42 926 | 0 | 0 | 42 926 |
| 9510 | Ahtme Kunstide Kool | 45 000 | 0 | 0 | 45 000 |
| **9** | **Haridus kokku** | **287 926** | **600 000** | **0** | **887 926** |
| 106001 | Sotsiaalmaja | 100 000 | 0 | 0 | 100 000 |
| **10** | **Sotsiaalasutused kokku** | **100 000** | **0** | **0** | **100 000** |
| **1112** | **Linnavalitsus** | **105 000** | **0** | **0** | **105 000** |
|  | **Kõik kokku** | **3 538 724** | **3 796 824** | **50 000** | **7 385 548** |

## FINANTSEERIMISTEGEVUS

Finantseerimistegevus on kajastatud tabelis 6.

Tabel 6. Kohtla-Järve linna 2026. aasta finantseerimistegevuse eelarve

|  |  |  |  |  |
| --- | --- | --- | --- | --- |
|  | | Finantstegevuse eelarve täitmine 2024. a | Finantstegevuse eelarve 2025. a | Finantstegevuse eelarve projekt 2026. a |
|
| Kood | **Finantseerimistegevus kokku:** | **-2 285 505** | **1 376 174** | **-52 093** |
| 258 | **Kohustiste võtmine** | **0** | **11 620 000** | **7 600 000** |
|  | Laenude võtmine muudelt residentidelt | 0 | 4 120 000 | 1 100 000 |
|  | Laenude võtmine muudelt residentidelt sildfinantseerimiseks | 0 | 0 | 0 |
|  | Laenude võtmine muudelt residentidelt refinantseerimiseks | 0 | 7 500 000 | 6 500 000 |
| 208 | **Kohustiste tagastamine** | **2 285 505** | **10 243 826** | **7 652 093** |
|  | Võetud laenude tagasimaksmine muudele residentidele | 2 278 000 | 2 736 530 | 1 144 432 |
|  | Võetud laenude tagasimaksmine muudele residentidele sildfinantseerimiseks | 0 | 0 | 0 |
|  | Võetud laenude tagasimaksmine muudele residentidele refinantseerimiseks | 0 | 7 500 000 | 6 500 000 |
|  | Kapitalirendikohustise tagastamine | 7 505 | 7 296 | 7 661 |

Finantseerimistegevuse kogusumma on üks komponent eelarve ülejäägi ja puudujäägi arvestamisel. Kohalikel omavalitsustel on võimalik võtta kohustusi investeeringute teostamiseks. 2026. aasta jooksul plaanitakse refinantseerida kaks laenu kogusummas 6 500 000 eurot ning võtta täiendavalt laenu 1 100 000 eurot, samal ajal kui tagastatakse laenu summas 1 144 432 eurot. Seega tagastatakse rohkem, kui juurde võetakse.

Tulenevalt sellest on 2026. aastaks finantseerimistegevuse maht –52 093 eurot, mis tähendab, et laenukohustusi vähendatakse rohkem, kui uusi kohustusi võetakse juurde.

## LIKVIIDSETE VARADE MUUTUS

Likviidsete varade muutuste eelarveosa hõlmab raha ja pangakontode saldo muutust, rahaturu- ja intressifondide aktsiate või osakute saldo muutust ning soetatud võlakirjade saldo muutust. Kohalikel omavalitsustel võib olla pangadeposiite ja väärtpabereid, mida käsitletakse seaduse kohaselt likviidsete varadena.

Likviidsete varade saldo suurenemist kajastatakse eelarves positiivse summana, saldo vähenemist negatiivse summana. Ületulev rahaliste vahendite kassajääk seisuga 31. detsember 2025 kavandatakse eelarve eelnõus ning suunatakse linna tegevuskulude ja investeeringute katteks.

Eelarves on kajastatud ka 200 000 euro suurune AS GoBus ühistransporditeenuse täitmise tagatis, mis peab olema arvelduskontol kuni 31. detsembrini 2033.

## NETOVÕLAKOORMUS

Netovõlakoormuse arvutamisel lähtutakse KOFS § 34 lõikest 3. Tabelis 7 on esitatud 2026. aasta finantsdistsipliini tagamise meetmete arvutus.

Tabel 7. 2026. a finantsdistsipliini meetmete tagamise arvestus

|  |  |  |  |
| --- | --- | --- | --- |
|  | 2024. a eelarve täitmine | Eelarve 2025. a | Eelarve projekt 2026. a |
| **PÕHITEGEVUSE TULUD** | **57 594 472** | **59 595 619** | **58 168 075** |
| **PÕHITEGEVUSE KULUD** | **53 443 450** | **57 864 907** | **55 368 351** |
| **PÕHITEGEVUSE TULEM** | 4 151 022 | 1 730 712 | 2 799 724 |
| 2024. A KÜMNE-, 2025. A ÜHEKSA-, 2026. A KAHEKSAKORDNE PÕHITEGEVUSE TULEM | 41 510 220 | 15 576 408 | 25 197 516 |
| 2024. a – 80%; 2025. a – 75%; 2026. a – 70% PÕHITEGEVUSE TULUDEST | 46 075 578 | 44 696 714 | 40 717 653 |
| **NETOVÕLAKOORMUSE ÜLEMMÄÄR** | **46 075 578** | **44 696 714** | **40 717 653** |
| Netovõlakoormus | 25 371 009 | 29 047 410 | 28 995 317 |
| Võlakohustised, sh | 28 150 326 | 29 247 410 | 29 195 137 |
| Laenukohustised | 27 871 235 | 29 247 410 | 29 195 317 |
| Laenukohustised seisuga 01.01.2024. a; 01.01.2025. a; 01.01.2026. a | 30 156 740 | 27 871 236 | 29 247 410 |
| **Finantstehingud kokku** | **-2 285 505** | **1 376 174** | **-52 093** |
| Võetavad laenud | 0 | 4 120 000 | 1 100 000 |
| Võetavad laenud (sildfinantseerimiseks) | 0 | 0 | 0 |
| Võetavad laenud (refinantseerimiseks) | 0 | 7 500 000 | 6 500 000 |
| Kapitalirendikohustised | 0 | 0 | 0 |
| Tagastatavad laenud | 2 278 000 | 2 736 530 | 1 144 432 |
| Tagastatavad laenud (sildfinantseerimiseks) | 0 | 0 | 0 |
| Tagastatavad laenud (refinantseerimiseks) | 0 | 7 500 000 | 6 500 000 |
| Kapitalirendikohustise tagastamine | 7 505 | 7 296 | 7 661 |
| Toetuse maksmise kohustised | 126 932 | 0 | 0 |
| Toetuseks saadud ettemaksud | 141 258 | 0 | 0 |
| Tagastamisele kuuluvad saadud ettemaksud | 8 248 | 0 | 0 |
| Kasutusrendikohustised (üle üheaastase perioodiga) | 2 653 | 0 | 0 |
| Likviidsed varad | 2 779 317 | 200 000 | 200 000 |
| **NETOVÕLAKOORMUS** | **25 371 009** | **29 047 410** | **28 995 317** |
| Vaba netovõlakoormus (eurodes) | 20 704 569 | 15 649 304 | 11 722 336 |
| **Netovõlakoormus (%)** | 44,1 | 48,7 | 49,8 |
| Netovõlakoormuse ülemmäär (%) | 80 | 75 | 70 |

Seaduse kohaselt on netovõlakoormus võlakohustiste ja likviidsete varade vahe aruandeaasta lõpu seisuga. Võlakoormuse arvestamisel lähtutakse netoarvestuse põhimõttest: kui omavalitsusel on suuremas summas likviidseid vahendeid, võimaldab see võtta suuremas mahus kohustusi.

Netovõlakoormuse arvestusse võetakse kõik asjakohased võlakohustised, sh võetud laenud, kapitalirendi- ja faktooringukohustised, emiteeritud võlakirjad, tasumise tähtajaks täitmata kohustised, tagastamisele kuuluvad sihtfinantseerimise ja kaasfinantseerimise ettemaksed, pikaajalised võlad tarnijatele, teenuste kontsessioonikokkulepetest tulenevad kohustised ning muud pikaajalised kohustised, mis eeldavad tulevikus rahalist väljaminekut.

Netovõlakoormus võib aruandeaasta lõpul ulatuda põhitegevuse tulude ja põhitegevuse kulude vaheni, kuid ei tohi ületada sama aruandeaasta põhitegevuse tulude kogusummat. Seadus kehtestab netovõlakoormuse ülemmäära, mis sõltub omavalitsuse omafinantseerimise võimekusest.

2026. aruandeaasta lõpus võib netovõlakoormus ulatuda kuni 70 protsendini põhitegevuse tuludest.

# MÄÄRUSE RAKENDAMISEGA SEOTUD MAJANDUSLIKUD KULUD

Määruse rakendamisega ei kaasne kulusid.

# MÄÄRUSE MÕJU

Määrusel on positiivne mõju, kuna sellega võetakse vastu 2026. aasta eelarve. Eelarve on üks olulisemaid dokumente, mille alusel toimivad kõik linnas tegutsevad ametiasutused, organid ja ametiasutuse hallatavad asutused. Selle alusel määratakse kindlaks kõikide tulude ja kulude suurus ning investeerimistegevuse ja finantseerimistegevuse maht.

# EELNÕU TERMINOLOOGIA

Eelnõu ei sisalda uusi ega vähetuntud termineid.

# RAKENDUSAKTID

Eelnõu rakendamiseks on vaja vastu võtta Kohtla-Järve Linnavalitsuse korraldusi rahaliste vahendite täpsema jaotamise kohta. Täpsem korralduste loetelu selgub peale eelarve vastuvõtmist.

# MÄÄRUSE JÕUSTUMINE

Vastavalt kohaliku omavalitsuse korralduse seaduse § 23 lõikele 1 jõustuvad volikogu määrused kolmandal päeval pärast nende avaldamist Riigi Teatajas, kui määruses eneses ei ole sätestatud hilisemat jõustumise tähtaega.

1. 2026. aasta riigieelarve eelnõu. Kättesaadav veebis: <https://www.fin.ee/riigi-rahandus-ja-maksud/riigieelarve-ja-eelarvestrateegia/2026-riigieelarve#2026-aasta-riigieel> [↑](#footnote-ref-1)
2. Rahandusministeeriumi 2025. a suvine majandusprognoos. Kättesaadav veebis: <https://www.fin.ee/sites/default/files/documents/2025-08/Rahandusministeeriumi%202025.%20aasta%20suvine%20majandusprognoos.pdf> [↑](#footnote-ref-2)