**Muudatusettepanekute tabel**

Muudatusettepanekud eelnõule „Kohtla-Järve Linnavolikogu 31. oktoobri 2018. a määruse nr 32 „Korteriühistutele toetuste andmise kord“ muutmine“

Muudatusettepanekute menetleja Kohtla-Järve Linnavolikogu arengu- ja majanduskomisjon

|  |  |  |  |  |
| --- | --- | --- | --- | --- |
| Muudatusettepaneku esitaja | Kuupäev | Muudatusettepaneku sisu | Arvestatud/mittearvestatud | Põhjendus |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 1 punkti 4 täiendatakse enne sõna „korteriühistute“ tekstiosaga „(1)“.  Põhjendus: Eelnõu koostamisel on juhuslikult jäetud välja oluline osa lõike muutmisel, nimelt vajadus esitada kogu lõike muudatus koos lõike numbriga. | Arvestatud | Nõustume muudatusettepanekuga, kuna lõike tervikuna ja koos numbriga esitamine tagab selguse ja korrektse vormistuse. |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 1 punktis 17 asendatakse sõna „sõnaga“ sõnaga „sõnadega“.  Põhjendus: Tegemist on tehnilise grammatilise täpsustusega. Paragrahvi 3 lõikes 3 soovitakse asendada tekstiosa mitte ühe sõnaga, vaid mitme sõnaga, kuna viidatakse rohkem kui ühele sõnale. | Arvestatud | Nõustume muudatusettepanekuga, kuna muudatus täpsustab sõnastust ning vastab tegelikule muudatuse sisule. |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 1 punktis 6 asendatakse sõna „sõnaga“ sõnaga „sõnadega“.  Põhjendus: Tegemist on tehnilise grammatilise täpsustusega. Paragrahvi 2 lõike 2 punktis 3 soovitatakse asendada tekstiosa mitte ühe sõnaga, vaid mitme sõnaga, kuna viidatakse rohkem kui ühele sõnale. | Arvestatud | Nõustume muudatusettepanekuga, kuna muudatus täpsustab sõnastust ning vastab tegelikule muudatuse sisule. |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 1 punktis 42 asendatakse sõna „sõnaga“ sõnaga „sõnadega“.  Põhjendus: Tegemist on tehnilise grammatilise täpsustusega. Paragrahvi 6 pealkirjas soovitatakse asendada tekstiosa mitte ühe sõnaga, vaid mitme sõnaga, kuna viidatakse rohkem kui ühele sõnale. | Arvestatud | Nõustume muudatusettepanekuga, kuna muudatus täpsustab sõnastust ning vastab tegelikule muudatuse sisule. |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 1 punkti 25 täiendatakse pärast sõnu „Turvasüsteemide ja turvakaamerate paigaldamise toetuse suurus on 25%“ sõnadega „teostatud töö või osutatud“.  Põhjendus: Ekslikult on jäetud märkimata, et lisaks teenuse osutamisele võivad turvasüsteemide ja turvakaamerate paigaldamisega kaasneda ka teostatavad tööd. Kuigi tööde tegemine on sisuliselt teenuse osutamine, on töödele viitamine põhjendatud, kuna tööde käigus võidakse üle anda inventar või vara, mille omanikuks saab töö tulemusel taotleja. | Arvestatud | Nõustume muudatusettepanekuga, kuna muudatus tagab selgema regulatsiooni ning arvestab nii teenuse osutamise kui ka tööde teostamise eripäraga. |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 1 punkt 26 muudetakse ja sõnastatakse järgmiselt:  „26) paragrahvi 4 lõige 2 muudetakse ja sõnastatakse järgmiselt:  „(2) Taotleja koolituskuludena toetatakse taotluse esitamise kalendriaastal või sellele eelnenud kalendriaastal pädeva koolitaja korraldatud, korteriühistutele suunatud ning taotleja tegevusega seotud koolitustel osalemise tasu maksumust.“;“.  Põhjendus: Arvestades, et taotluste esitamise üldtähtaeg lõpeb igal aastal 31. oktoobril, et ametiasutus jõuaks kõik taotlused enne kalendriaasta lõppu menetleda ja otsustada, on oluline sätestada võimalus esitada taotlus ka juhul, kui koolitus toimub oktoobri lõpus, novembris või detsembris. Praktikas ei pruugi taotlejal olla võimalik taotlust samal aastal esitada ning ta jääks põhjendamatult toetusest ilma, samuti ei jääks ametiasutusele menetlemiseks piisavalt aega. Seetõttu sätestatakse võimalus esitada taotlus mitte üksnes koolituse toimumise kalendriaastal, vaid ka sellele järgneval aastal. | Arvestatud | Nõustume muudatusettepanekuga, kuna see tagab taotlejatele võrdse kohtlemise ning arvestab taotluste menetlemise praktilist ajaraami. |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 1 punkt 27 muudetakse ja sõnastatakse järgmiselt:  „27) paragrahvi 4 lõige 3 muudetakse ja sõnastatakse järgmiselt:  „(3) Taotlus jooksval aastal toetuse saamiseks koos nõutud dokumentidega tuleb esitada ametiasutusele ajavahemikus 1. jaanuarist kuni 31. oktoobrini.“;“.  Põhjendus: Koosmõjus muudatusettepanekuga nr 6 korrigeeritakse ka punkti 27, sätestades, et koolitustoetuse taotlus tuleb esitada 1. jaanuarist kuni 31. oktoobrini. Taotluste periood lüheneb 2 kuu võrra, kuid see võimaldab ametiasutusel teha otsus enne kalendriaasta lõppu. Samas annab muudatusettepanek nr 4 võimaluse esitada taotlus koolitusele järgneval kalendriaastal, mistõttu taotlejad ei jää toetuse taotlemise võimalusest ilma. | Arvestatud | Nõustume muudatusettepanekuga, kuna see tagab menetluse õigeaegse läbiviimise ning on kooskõlas teiste tehtud muudatustega. |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 1 täiendatakse punktiga 41 järgmises sõnastuses:  „41) paragrahvi 5 ja § 6 täiendatakse lõikega 5 järgmises sõnastuses:  „(5) Taotlus jooksval aastal toetuse saamiseks koos nõutud dokumentidega tuleb esitada ametiasutusele ajavahemikus 1. jaanuarist kuni 31. oktoobrini.“;“.  Tulenevalt sellest nihkub kõigi järgnevate punktide numeratsioon ühe võrra edasi (senisest punktist 41 saab punkt 42 jne).  Põhjendus: Sarnaselt koolitustoetusega piiratakse ka audititoetuse ning tehnosüsteemide ja liftide korrashoiu toetuste taotluste esitamise periood 10 kuuga kalendriaastas. See võimaldab ametiasutusel teha taotluse rahuldamise või mitterahuldamise otsus enne kalendriaasta lõppu. Kui taotleja ei esita taotlust enne 31. oktoobrit, võib ta seda teha järgmise kalendriaasta 1. jaanuarist, eeldusel et audit või korrashoiutööd on tehtud ja/või teenused osutatud kuni 36 kuud enne taotluse esitamist. | Arvestatud | Nõustume muudatusettepanekuga, kuna see ühtlustab toetuste taotlemise perioodid ning tagab ametiasutusele piisava aja otsuste tegemiseks kalendriaasta jooksul. |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 1 punktis 57 (enne muudatusettepanekut nr 6 punkt 56) esitatud § 65 täiendatakse lõikega 6 järgmises sõnastuses:  „(6) Taotlus jooksval aastal toetuse saamiseks koos nõutud dokumentidega tuleb esitada ametiasutusele ajavahemikus 1. jaanuarist kuni 31. oktoobrini.“.  Põhjendus: Sarnaselt teiste toetuse liikidega sätestatakse ka turvasüsteemide ja turvakaamerate paigaldamise toetuse taotluste esitamise perioodiks 1. jaanuarist kuni 31. oktoobrini. Täiendavad selgitused on toodud eelnevate punktide juures. | Arvestatud | Nõustume muudatusettepanekuga, kuna see ühtlustab toetuste taotlemise perioodid ning tagab ametiasutusele piisava aja otsuste tegemiseks kalendriaasta jooksul. |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 1 punktis 68 (enne muudatusettepanekut nr 6 punkt 67) asendatakse tekstiosa „„90““ tekstiosaga „„60““.  Põhjendus: Menetluse tähtaja pikkus viiakse kooskõlla eesmärgiga teha otsus taotluse rahuldamise või mitterahuldamise kohta hiljemalt kalendriaasta lõpuks, kui taotlus on esitatud 31. oktoobriks. Tegemist on nii taotleja kui ka ametiasutuse vaatest mõistliku menetlustähtajaga. | Arvestatud | Nõustume muudatusettepanekuga, kuna 60-päevane menetlustähtaeg on piisav ja tagab õigeaegse otsustamise. |
| Kohtla-Järve Linnavolikogu arengu- ja majanduskomisjon | 12.02.2026 | Eelnõu muudetav osa ja muudatuse sõnastus: Eelnõu § 2 pealkiri „§ 2. Määruse jõustumine“ asendatakse pealkirjaga „§ 2. Rakendussäte“ ning §-s 2 asendatakse tekstiosa „jõustub 2026. aasta 1. jaanuaril“ tekstiosaga „rakendatakse 1. märtsist 2026. a.“.  Põhjendus: Määruse esialgne jõustumistähtaeg 1. jaanuar 2026 on möödunud. Võttes arvesse, et istung toimub 26. veebruaril 2026. a, ei ole jõustumisaeg 1. jaanuaril reaalne. Kohaliku omavalitsuse üksuse määruse jõustumisaja kavandamisel tuleb arvestada:  1) haldusmenetluse seaduse § 93 lõikes 2 ja kohaliku omavalitsuse korralduse seaduse § 23 lõikes 1 sätestatud tingimusega, mille kohaselt määrus jõustub kolmandal päeval pärast avaldamist, kui määruses ei ole sätestatud hilisemat tähtpäeva;  2) Riigi Teataja seaduse § 9 lõikes 6 avaldamiseks ette nähtud seitsme tööpäeva pikkuse tähtajaga.  § 2 tuleb muuta rakendussätteks ning sätestada määruse rakendamine alates 1. märtsist 2026. a. | Arvestatud | Nõustume muudatusettepanekuga, kuna see viib määruse sõnastuse kooskõlla tegeliku ajaraami ja kehtivate menetlusnõuetega. |